424.13 REGOLAMENTI DWAR L-EWWEL GĦAJNUNA FUQ IL-POST TAX-XOGĦOL L-AVVIŻ LEGALI 11 tal-2002, kif emendat bl-Avviż Legali 348 tal-2011. L-AVVIŻ LEGALI 11 tal-2002, kif emendat bl-Avviż Legali 348 tal-2011. 1. It-titolu ta’ dawn ir-regolamenti hu Regolamenti dwar l-Ewwel Għajnuna fuq il-Post tax-Xogħol. Tifsir. Emendat: A.L.348 tal-2011. Kap. 424. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- " Att " tfisser l-Att dwar l-Awtorità għas-Saħħa u s-Sigurtà fuq il-Post tax-Xogħol; " l-Awtorità " tfisser l-Awtorità għas-Saħħa u s-Sigurtà fuq il-Post tax-Xogħol, imwaqqfa bis-saħħa ta’ l-artikolu 8 ta’ l-Att; " l-ewwel għajnuna " tfisser: (a) il-kura li tingħata bil-għan li tiġi preservata l-ħajja u jitnaqqsu l-konsegwenzi ta’ feriment u mard sakemm tkun tista’ tinkiseb l-għajnuna mingħand xitabib jew infermier, u (b) il-kura ta’ feriti żgħar li kieku xort’oħra ma jiġux ikkurati jew li ma jkollhomx bżonn il-kura ta’ tabib; "persuna maħtura " tfisser persuna li tinħatar mill-prinċipal, u li meta ma jkunx hemm persuna li tagħti l-ewwel għajnuna, xort’oħra tinkariga ruħha minn sitwazzjoni fejn xi ħadd ikun jenħtieġ li jingħata l-ewwel għajnuna; "persuna li tagħti l-ewwel għajnuna " tfisser persuna li rċeviet taħriġ u li għandha ċertifikazzjoni validali turi kwalifika maħruġa minn għalliem tal-ewwel għajnuna; " għalliem tal-ewwel għajnuna " tfisser persuna li għandha fil-pussess tagħha kwalifika rikonoxxuta maħruġa minn korpa kkreditat miċ-Ċentru ta’ Informazzjoni Malti għar-Rikonoxximent ta’ Kwalifiki. 3. Disposizzjonijiet ġenerali. (1) Dawn ir-regolamenti għandhom jitqiesu li huma l-inqas ħtiġiet li għandu jkun hemm fl-għoti ta’ l-ewwel għajnuna. (2) Id-disposizzjonijiet ta’ dawn ir-regolamenti għandhom ikunu japplikaw għal kull prinċipalu għal kull post tax-xogħol. (3) Meta dawn ir-regolamenti jkunu jeħtieġu li jitqegħdu sinjali dwar is-saħħa jew is-sigurtà, ikun id-dmir ta’ prinċipal li jiżgura li kull sinjal li jintuża f’post tax-xogħol ikun konformi mad-disposizzjonijiet ta’ kull regolament magħmul għal dak l-għan. 4. Il-prinċipal għandu jipprovdi sew it-tagħmir sew il-faċilitajiet. Emendat: A.L.348 tal-2011. (1) Prinċipal għandu jiżgura li kull wieħed mill-ħaddiema tiegħu u kull persuna oħra preżenti fuq il-post tax-xogħol għandu jkollhom aċċess ta’ malajr għall-ewwel għajnuna meta din tkun meħtie [a. (2) Il-prinċipal għandu jipprovdi, jew jiżgura li jiġi pprovdut, dak it-tagħmir u faċilitajiet li jkunu adegwati u adatti fiċ-ċirkostanzi sabiex tkun tista’ tingħata l-ewwel għajnuna lil kull miniġarrabxiferiment jew inkella jimrad fuq il-post tax-xogħol. Dawk il-faċilitajiet għandhom ikunu jinkludu kaxxa għall-ewwel għajnuna li tista’ tinġieb malajr u li tkun mgħammra sew b’kull meħtieġ. Meta jkun hemm iktar minn ħamsin impjegat, għandu jkun hemm kaxxa addizzjonali għal kull ħamsin persuna iktar minn l-ewwel għadd ta’ ħamsin. (3) Il-kaxxi għall-ewwel għajnuna għandhom ikunu magħmulin minn materjal adattu mfassla b’mod tali li, kemm jista’ jkun, jipproteġi l-kontenut tagħhom mit-trab u l-umdità. Il-kaxxi ta’ l-ewwel għajnuna għandhom ikunu identifikati bħala tali b’mod ċar permezz ta’ salib abjad fuq sfondaħdar. (4) Il-kontenut tal-kaxxi tal-ewwel għajnuna għandu jinkludi dawn l-oġġetti li ġejjin: (a) mill-inqas għaxaradhesivedressing s sterilizzati f’qisien differenti u ppakkjati waħda waħda; (b) eye pads bil-qfieli sterelizzati; (ċ) mill-inqas tlettfaxex triangolari; (d) mill-inqas sittlabar tas-sarwan; (e) mill-inqas tliet unmedicateddressing s sterilizzati f’qisien differenti; (f) provvista adegwata ta’ likwidu sterilizzat għall-ħasil tal-għajnejn; (g) mill-inqas tlett pari ingwanti kirurġiċi; (h) mill-inqas tlettfaxex ta’ qisien differenti; (i) personal protectionshield li tintuza għal meta ssir ir-respirazzjoni artifiċjali; (j) t lettgarżippakkjati waħda waħda. 5. Persuni li jagħtu l-ewwel għajnuna. (1) Prinċipal għandu jiżgura li f’kull waqt ikun hemm għadd ta’ persuni li jagħtu l-ewwel għajnuna skond ma jkun adegwat u xieraq fiċ-ċirkostanzi sabiex tkun tista’ tingħata l-ewwel għajnuna lill-impjegati tiegħu jekk ikorru jew jimirdu fuq ix-xogħol. (2) Meta xi persuna li tagħti l-ewwel għajnuna tkun assenti f’ċirkostanzi temporanji u eċċezzjonali, jkun biżżejjed konformi jekk il-prinċipal jaħtar lil xi persuna, jew jiżgura li tiġi maħtura xi persuna, biex tkun hi li tieħu ħsieb is-sitwazzjoni li tista’ tinqala’ ta’ xi impjegat ferut jew marid li jkollu bżonn ta’ l-għajnuna ta’ xi tabib jew infermier, u li tieħu ħsieb it-tagħmir u l-faċilitajiet li jkollhom x’jaqsmu ma’ l-għoti ta’ l-ewwel għajnuna. (3) F’kull każ, għandu jkun hemm-(a) f’post tax-xogħol li relattivament ikun fih ftit perikli, inklużi uffiċċji, ħwienet, u banek, persuna li tagħti l-ewwel għajnuna għal kull mitt impjegat; (b) f’post tax-xogħol fejn ikun hemm aktar periklu, inklużi fabbriki, tarznari għat-tiswija u għall-bini ta’ vapuri, u mollijiet, persuna li tagħti l-ewwel għajnuna għal kull ħamsin impjegat: Iżda meta jkun hemm inqas impjegati minn dawk hawn stipulati, il-prinċipal għandu jara li jkun hemm persuna maħtura. (4) Prinċipal għandu jiżgura li jkun hemm disponibbli għadd biżżejjed ta’ persuni li jagħtu l-ewwel għajnuna jew ta’ persuni maħturin fil-każ ta’ ħaddiema bix-xift, hekk li l-għadd ta’ persuni li jagħtu l-ewwel għajnuna u ta’ persuni maħturin jiġi stabbilit skond l-għadd ta’ impjegati li jkunu qegħdin jaħdmu fuq kull xiftub l-istess proporzjon bħal ma jkun stabbilit għal dawk il-ħaddiema li ma jkunux jaħdmu bix-xift. 6. Postijiet ta’ riskju għoli. (1) Fejn ikun hemm mitejn impjegat jew iktar f’xi post tax-xogħol, jew fejn it-tip ta’ attività jew il-frekwenza ta’ inċidenti tkun hekk teħtieġ, prinċipal għandu jara li jkun hemm u jżomm fi stat tajjeb kamra għall-ewwel għajnuna li tkun mgħammra sew u fejn ikunu jistgħu jiddaħħlu stretchers: Iżda dak li jkun fiha l-kamra għall-ewwel għajnuna għandu jkun konformi mal-grad ta’ riskju li jkun hemm f’dak il-post tax-xogħol. (2) F’postijiet tax-xogħol li jkunu jippreżentaw perikli speċjali jew mhux tas-soltu, inkluża l-industrija tal-bini u t-tiswija tal-vapuri, industriji kimiċi, barrieri u funderiji, għandu jkun hemm kamra għall-ewwel għajnuna mgħammra sew flimkien ma’ għadd xieraq ta’ persuni li jagħtu l-ewwel għajnuna irrispettivament mill-għadd ta’ impjegati li jkunu jaħdmu f’dak il-post tax-xogħol. (3) Kamra għall-ewwel għajnuna għandha tkun lesta biex tilqa’ nies fiha f’kull waqt matul il-ħin tax-xogħol ta’ l-impjegati u m’għandha tintuża għal ebda għan ieħor ħlief dak li fiha tingħata l-ewwel għajnuna. (4) Kamra għall-ewwel għajnuna għandha tintasab kemm jista’ jkun viċin ta’ post ta’ dħul jew ħruġ sabiex jiġi faċilitat it-trasferiment ta’ persuni feruti jew morda lejn l-isptar. (5) Kamra għall-ewwel għajnuna għandu jkun fiha faċilitajiet u tagħmir adatt u kif meħtieġ skond il-livell ta’ riskju li jkun hemm fuq il-post tax-xogħol, u għandha tkun ventilata, msaħħna, mdawwla, mnaddfa u miżmuma kif imiss. (6) Għandu jkun hemm couchfejn tista’ timtedd fil-kamra għall-ewwel għajnuna, u tali kamra għandha tkun kbira biżżejjed biex fiha tkun tista’ toqgħod il-couch, filwaqt li jibqa’ spazju għal min ikollu jaħdem madwarha. (7) Kamra għall-ewwel għajnuna għandha tiġi identifikata b’mod ċar bħala tali b’sinjali kif imiss. 7. Xogħol fuq barra. Meta l-impjegati jintbagħtu jaħdmu barra mill-post normali tax-xogħol tal-prinċipal tagħhom, dak il-prinċipal għandu jiżgura, jew inkella jiżgura li jkun hemm, il-ħtiġiet kollha adegwati u kif imiss għall-ewwel għajnuna li tista’ tingħatalhom: Iżda jekk xogħlhom ikun jinvolvi xi perikli speċjali, bħal fil-każ meta jintużaw għodda u makkinarju potenzjalment perikolużi, il-prinċipal għandu jara li jkun hemm kaxxa għall-ewwel għajnuna li tkun mgħammra kif imiss. 8. Persuna li timpjega lilha nnifisha. Persuna li timpjega lilha nnifisha għandha tara li jkun hemm, jew tiżgura li jkun hemm, dak it-tagħmir, jekk ikun il-każ, li jista’ jkun adegwat u adatt fiċ-ċirkostanzi sabiex huwa jkun jista’ jagħti l-ewwel għajnuna lil u nnifsu waqt li jkun qed jaħdem, jew biex xi ħadd ieħor ikun jista’ jagħtih l-ewwel għajnuna. 9. Tagħrif lill-impjegati. (1) Prinċipal għandu jgħarraf lill-impjegati tiegħu bl-arranġamenti li jkunu saru għar-rigward ta’ kif tkun se tingħata l-ewwel għajnuna, inkluż il-post fejn ikun jinsab it-tagħmir, il-faċilitajiet u l-persunal u kull informazzjoni oħra li tista’ tkun meħtieġa sabiex l-impjegati jkunu jistgħu jagħmlu użu mill-faċilità. (2) L-eqreb post fejn ikun hemm il-kaxex u l-kmamar għall-ewwel għajnuna għandhom jiġu indikati b’dawk is-sinjali li jkunu raġonevolment prattikabbli. Prinċipal għandu wkoll iwaħħal sinjali li jkunu juru l-isem ta’ kull persuna li tagħti l-ewwel għajnuna jew li tkun maħtura u kif dawn jistgħu jiġu kkuntattjati meta tkun meħtieġa li tingħata l-ewwel għajnuna. 10. Xi jkun fihom il-kaxxi u l-kmamar. (1) Kaxxi u kmamar għall-ewwel għajnuna għandu jkun fihom biss tagħmir u faċilitajiet li jkollhom x’jaqsmu ma’ l-għoti ta’ l-ewwel għajnuna. (2) Il-kontenut ta’ kaxxi u ta’ kmamar fejn tingħata l-ewwel għajnuna għandu jerġa’ jiġi fornut mill-prinċipalkemm jista’ jkun malajr wara li tintuża xi ħaġa minn ġofihom jew qabel ma jkun iddeterjora l-istat tagħhom f’tali qies li jirrendihom mhux siguri għall-użu jew xort’oħra ma jistgħux jintużaw. (3) Meta ma jkunx hemm ilma tal-vit, prinċipal għandu jiżgura li jkun hemm provvista adegwata ta’ ilma sterilizzat jew normal saline sterilizzat f’kontenituri li jistgħu jintremew. 11. Jistgħu jiddaħħlu oġġetti addizzjonali. L-Awtorità tista’, jekk iċ-ċirċostanzi f’xi post tax-xogħol ikunu hekk jeħtieġu, tordna li għandhom jiddaħħlu wkoll xi oġġetti addizzjonali f’kaxxi jew fi kmamar fejn tingħata l-ewwel għajnuna f’xi post tax-xogħol. 12. Il-ħaddiem m’għandu jħallas xejn. Il-ħaddiem m’għandu f’ebda ċirkostanza jġarrab xi tnaqqis fil-paga tiegħu jew xi tnaqqis f’xi benefiċċju li jirċievi u ma jkun responsabbli għal ebda nefqa dwar xi miżura li l-prinċipal tiegħu jista’ jieħu konformi ma’ dawn ir-regolamenti. 13. Piż tal-prova. Fi proċeduri dwar xireat taħt dawn ir-regolamenti li jkun jikkonsisti f’nuqqas li jitħares xi dmir jew xi ħtieġa li ssir xi ħaġa, jew li ssir x iħaġa daqstant daqs kemm ikun raġonevolment prattiku, ikun id-dmir ta’ l-akkużat li jġibprova (skond kif ikun il-każ) li ma kienx prattiku jew li ma kienx raġonevolment prattiku li jsir iktar milli fil-fatt ikun sar biex jitwettaq dak id-dmir jew dik il-ħtieġa, jew li ma kienx hemm mezzi prattiċi aħjar milli fil-fat t intużaw sabiex jitwettaq dak id-dmir jew dik il-ħtie[a. 14. Reati. (1) Kull ksur ta’ xi disposizzjoni ta’ dawn ir-regolamenti titqies bħala reat. (2) Kull minxjentement jew bi traskuraġni jinterferixxi mal-proċess ta’ l-għoti ta’ l-ewwel għajnuna f’xi post tax-xogħol, ikun ħati ta’ reat.